Source: http://www.bihon.ro/csm-u-si-a-definitivat-lotul/1564625
Timestamp: 2017-02-27 06:56:48+00:00

Document:
CSM U şi-a definitivat lotul - BIHON
Joburi Publi24 Romimo Bestauto BIHON Bihon CSM Oradea CSM U şi-a definitivat lotul CSM U şi-a definitivat lotul	De	Gavril Nutiu	la 19. august 2015 19:28	Reactualizat la: 19. august 2015 21:42	© Silviu Lupusavei va juca din nou pentru CSM U Oradea
Lotul baschetbaliştilor orădeni a revenit azi din cantonamentul de la Debrețin. Echipa CSM U Oradea şi-a încheiat azi stagiul de pregătiri de la Debrețin locul devenit deja tradiţional pentru cantonamentele formaţiei. Staff-ul echipei orădene s-a declarat mulţumit de modul în care jucătorii au muncit şi au răspuns solicitărilor din acest stagiu.
„Consider că a fost perioadă foarte utilă de pregătiri pentru echipă. Toţi jucătorii au depus un efort susţinut. Suntem foarte mulţumiţi de condiţiile de pregătire de care am beneficiat pe durata cantonamentului. Din fericire, nu am înregistrat accidentări în această perioadă, cu excepţia lui Andrei Mandache, care a suferit o entorsă uşoară la gleznă. Nu este însă o problemă gravă şi sperăm ca Andrei să se refacă în două-trei zile şi să revină la antrenamente. Jucătorii au efectuat zilnic câte două şedinţe de pregătire, îmbinându-se încărcarea fizică cu pregătirea specifică. În zilele care urmează, antrenamentele cu mingea vor fi preponderente şi ne vom pregăti pentru primele meciuri de verificare”, ne-a declarat managerul CSM U Oradea, Şerban Sere.
Lupusavei, ultimul venit
Echipa orădeană şi-a definitivat lotul cu care va aborda sezonul competiţional 2015/2016. Lotul a fost completat recent cu încă un jucător român, Silviu Lupusavei. El a făcut parte din echipa orădeană şi în ediţia trecută, dar a jucat mai puţin, fiind folosit în 13 partide. „Lupu” a semnat un contract cu CSM U Oradea, valabil pentru perioada sezonului care urmează.
În vârstă de 34 de ani, shooter-ul va bifa cel de-al patrulea sezon la echipa orădeană. A mai evoluat de-a lungul carierei la BC Mureş Târgu Mureş, Energia Târgu Jiu, Elba Timişoara, SCM U Craiova şi Ştiinţa Bucureşti (în Liga 1).
O dată cu venirea lui Lupusavei, CSM U Oradea deţine 13 jucători în lot şi nu va mai face, după toate probabilităţile, alte legitimări.
Fundaşi: William Franklin, Daniel Popescu, Andrei Mandache, Radovan Markovic, Silviu Lupusavei, Sebastian Ionescu
Extreme: Sean Barnette, Rareş Paşca, Bogdan Nicolescu, Sergiu Pop
Pivoţi: Salih Nuhanovic, Uros Lucic, Bogdan Ţibîrnă.
Taguri: baschet, cantonament, csm oradea, lot, Şerban Sere, silviu lupusavei	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 csm